text: Saka itira ho ciira i mikowanay to hacitanengaw no tamdaw a sa’opo how i, cacekerohen to malacafay a kaen ato malacafay a miomah, o mipaloman ngara ko kakomaenay ngara. o roma i, o mikamayan a singsi cingra, saka mipasifanaay to to’as no niyaro ko mikamayan a safon. o roma sato, misakosoy ko niyaro’ a finawlan, sapisanga' to fancgalay to tireng a simal, ano marawraw ko rarima ko tatirengan no tamdamdaw,onini a simal ira ko sapipahanhan. itiya ho, caayay ka cifaloco’ to sapa’acaaw to nakamayan a nitayal ato nilingadan, kiemel to ko aniniay maa’ise’ised, orasaka misatapang to ko finacadan misaharateng to sakanga’ay no lalan a pa’aca ato sakaira no nilingadan.